LISA 1

 Mulgi Vallavalitsuse

31. mai 2022 a

korraldusele nr 413

**Mulgi valla huvihariduse ja -tegevuse teenuse pakkujate toetuste määramise hindamiskomisjoni töö korraldamise põhimõtted**

1. Hinnatakse kõiki taotlusi, mis on esitatud õigeaegselt.
2. Hinnatakse hindamiskriteeriumite alusel (LISA 2).
3. Taotluse esitamisel on eelneva poolaasta tegevuste kohta täidetud Mulgi valla huvihariduse ja huvitegevuse register, v.a esmakordne taotlemine.
4. Hindamiskomisjon võib vajadusel hindamise käigus läbi viia paikvaatluse teenuse pakkuja juures.
5. Komisjonil on õigus kutsuda vajadusel koosolekule taotluse esitaja oma taotlust põhjendama.
6. Taotlused, mis ei vasta kehtiva Mulgi valla huvihariduse ja huvitegevuse kavale, ei saa rahastamise otsust.
7. Taotlusi rahastatakse pingerea alusel kuni rahaliste vahendite jätkumiseni.
8. Hindamiskomisjon võib teha põhjendatud ettepaneku toetada taotlust väiksemas mahus, kui taotluse osa ei ole ringitegevusega otseselt seotud ega otstarbekas.
9. Iga hindaja annab taotlusele vastavalt sätestatud hindamiskriteeriumitele oma punktid, mis seejärel punktisumma saamiseks liidetakse. Moodustub pingerida, mille põhjal teeb komisjon ettepaneku rohkem punkte saanutele toetuse andmiseks.
10. Ühe hindamiskriteeriumi eest on võimalik saada maksimaalselt 5 punkti.
11. Juhul kui taotluse hindepunktid on võrdsed, määrab hindamiskomisjon nende taotluste paremusjärjestuse hääletuse teel.
12. Hindamiskomisjoni poolt moodustatud paremusjärjestuse tulemused märgitakse hindamiskomisjoni ettepanekusse, mis edastatakse Mulgi Vallavalitsusele.
13. Hindamiskomisjon annab toetuse taotlejale tagasisidet esitatud taotluse kohta.

LISA 2

 Mulgi Vallavalitsuse

31. mai 2022 a

korraldusele nr 413

|  |  |  |
| --- | --- | --- |
| **Jrk nr** | **Hindamiskriteeriumid** | **Punktisumma** |
| 1 | Kavandatav tegevus toetab Mulgi valla huvihariduse ja huvitegevuse kitsaskohtade lahendamist. Vastavus Mulgi valla huvihariduse ja -tegevuse kavaga: 1.1 loodus-, täppisteadus ja tehnoloogia (LTT) 1.2 formaalõppe sidusus mitteformaalõppega 1.3 digivahendite kasutamise teadlikkus 1.4 mitteaktiivsete ja riskikäitumistega noorte kaasamine huvitegevusse1.5 muu tegevus ja/või valdkond | 5 |
| 2 | Huviharidus või -tegevus on kavandatud realistlikult ja on hästi põhjendatud ning tegevuse sisu ja eesmärgid on arusaadavad  | 5 |
| 3 | Taotlejal on piisav kompetents huvihariduse või -tegevuse läbiviimiseks: 1.1 kutsetunnistuse või erialase hariduse olemasolu 1.2 olemas sarnases või samas valdkonnas tegevuse läbiviimise ja korraldamise kogemus | 5 |
| 4 | Soetatava inventari ning tegevuse osutamiseks vajalike tingimuste loomise otstarbekus | 5 |
| 5 | Kavandatav tegevus annab osalejatele eluks vajalikke oskusi ning teadmisi tööjõuturul konkureerimisel ja/või arendab noorte ettevõtlikkust  | 5 |
| 6 | Kavandatav tegevus toetab ja mõjutab tervislike eluviiside kujunemist ja noore arengut | 5 |
| 7 | Tegevus on kättesaadav Mulgi valla noortele | 5 |
| 8 | Kavandatud tegevus on jätkusuutlik | 5 |
|  |  | **40** |